༄༅། །ཤེས་རབ་ཀྱི་ཕ་རོལ་དུ་ཕྱིན་པའི་སྙིང་པོའི་
འགྲེལ་པ་བཞུགས་སོ། །
འཕགས་པ་ཀླུ་སྒྲུབ།
རྒྱ་གར་སྐད་དུ། ཨརྱ་པྲ་ཛྙཱ་པཱ་ར་མི་ཏཱ་ཧྲི་ད་ཡ་ཊཱི་ཀཱ །བོད་སྐད་དུ། འཕགས་པ་ཤེས་
རབ་ཀྱི་ཕ་རོལ་དུ་ཕྱིན་པའི་སྙིང་པོ་རྒྱ་ཆེར་འགྲེལ་པ། འཇམ་དཔལ་གཞོན་ནུར་གྱུར་པ་དང་།
འཕགས་པ་སྤྱན་རས་གཟིགས་དབང་ཕྱུག་ལ་ཕྱག་འཚལ་ལོ། །
མདོ་སྡེ་འདི་བཤད་པ་ལ་དོན་རྣམ་པ་བཅུས་གསལ་བར་བྱ་སྟེ། ཤེས་རབ་ཀྱི་མིང་
དང་། གླེང་གཞི་དང་། སྙོམས་པར་འཇུག་པ་དང་། གླེང་བསླང་བ་དང་། ཤེས་རབ་ལ་
འཇུག་པ་དང་། ཤེས་རབ་ཀྱི་མཚན་ཉིད་དང་། ཤེས་རབ་ཀྱི་སྤྱོད་ཡུལ་དང་། ཤེས་རབ་ཀྱི་
ཡོན་ཏན་དང་། ཤེས་རབ་ཀྱི་འབྲས་བུ་དང༌། ཤེས་རབ་ཀྱི་གཟུགས་སོ། །འདི་ནི་ཤེས་རབ་
ཀྱི་མིང་སྟེ། མིང་མེད་ན་དངོས་པོ་རིག་པར་མི་རུང་བས་དངོས་པོ་ལ་དམིག་པའི་ཕྱིར་མིང་
སྨོས་སོ། །དེ་བས་ན་འཕགས་པ་ཤེས་རབ་ཀྱི་ཕ་རོལ་ཏུ་ཕྱིན་པའི་སྙིང་པོ་ཞེས་བྱའོ། །ཞེས་དེ་
ལ་འདི་སྐད་ཅེས་བྱ་སྟེ། འཇིག་རྟེན་པ་དང་། འཇིག་རྟེན་ལས་འདས་པ་དང་། བླ་ན་མེད་པ་
ཞེས་པའོ། །འཇིག་རྟེན་གྱི་ཤེས་པ་ནི་བསླད་པ་སྟེ། མི་རྟག་པ་ལ་རྟག་པ་དང་། མི་གཙང་
~5~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
བ་ལ་གཙང་བ་དང་། སྡུག་བསྔལ་བ་ལ་བདེ་བ་དང་། བདག་མེད་པ་ལ་བདག་ཏུ་འདུ་ཤེས་
པའོ། །འཇིག་རྟེན་ལས་འདས་པ་ནི། ཉན་ཐོས་དང་རང་སངས་རྒྱས་ཀྱི་གང་ཟག་ལ་བདག་
མེད་པར་ཤེས་པ་སྟེ། འདུས་བྱས་མི་རྟག་པ་དང་། འདུ་བྱེད་སྡུག་བསྔལ་བ་དང་། གང་ཟག་
ལ་བདག་མེད་པ་དང་། ཞི་བ་མྱ་ངན་ལས་འདས་པར་ཤེས་པའོ། །
བླ་ན་མེད་པའི་ཤེས་པ་ནི། དེ་བས་གང་ཟག་དང་ཆོས་ལ་བདག་མེད་པར་མཁྱེན་པ་དེ་
མཚན་མ་མེད་པ་དང་། སྨོན་པ་མེད་པ་དང་། སྟོང་པ་ཉིད་དུ་མཁྱེན་པའོ། །ཤེས་པ་འདི་བླ་
ན་མེད་པའི་ཤེས་པ་ལ་བྱའོ། །འཕགས་པ་ཞེས་བྱ་བ་ནི། ཤེས་པ་འདིས་མྱ་ངན་དང་སྡུག་
བསྔལ་ལས་རིང་དུ་བྲལ་བའོ། །རབ་ཅེས་པ་ནི། འཇིག་རྟེན་དང་འཇིག་རྟེན་ལས་འདས་
པ་མཆོག་གི་ཤེས་རབ་སྟེ། བླ་ན་མེད་པའི་ཤེས་རབ་བོ། །
ཕ་རོལ་དུ་ཕྱིན་པ་ཞེས་བྱ་བ་ནི། སྐྱེ་འཆིའི་སྡུག་བསྔལ་ནི་ཚུ་རོལ། མྱ་ངན་ལས་འདས་
པ་ནི་ཕ་རོལ། སེམས་ཅན་འཁོར་བའི་འདོད་པས་དེད་པ་རྣམས་ནི་བར་མ་སྟེ། ཤེས་རབ་
འདིས་གྲུ་དང་གཟིངས་བྱས་སྟེ་མྱ་ངན་ལས་འདས་པའི་འགྲམ་དུ་ཕྱུང་བས་ཕ་རོལ་ཏུ་ཕྱིན་
པའོ། །སྙིང་པོ་ཞེས་བྱ་བ་ནི། ཤེས་རབ་ཀྱི་ཕ་རོལ་དུ་ཕྱིན་པའི་ལེའུ་འབུམ་པའི་མདོ་ཀུན་འདི་
ཡི་ནང་དུ་འདུས་པའི་སྙིང་པོ་ཞེས་ཀྱང་བྱ། གཅིག་ཏུ་ན་དེ་བཞིན་གཤེགས་པས་བསྟན་
པའི་ནང་ན་དོན་དམ་པ་ཤེས་རབ་ཀྱི་ཕ་རོལ་དུ་ཕྱིན་པ། འདི་ཉིད་མཆོག་ཏུ་གསུངས་པའི་
སྙིང་པོ་ཞེས་བྱའོ། །འདི་ནི་གླེང་གཞི་མ་བསྟན་ན། གནས་གང་དུ་གང་དག་ལ་བཤད་པ་མི་
ཤེས་པས། གང་དུ་གང་དག་ལ་བཤད་པའི་གནས་བསྟན་པར་བྱ་བའི་ཕྱིར་གླེང་གཞི་སྨོས་
སོ། །
འདི་སྐད་ཅེས་བྱ་བ་ནི། འོག་ནས་འབྱུང་བའི་དོན་རྣམས་ལ་བྱ་སྟེ། འདིས་ནི་སྒྲོས་
བཏགས་དང་སྐུར་པ་སྤང་བའོ། བདག་གི་ཞེས་བྱ་བ་ནི། མངོན་སུམ་དུ་ཐོས་པར་བསྟན་ཏེ།
~6~

ཤེས་རབ་ཀྱི་ཕ་རོལ་དུ་ཕྱིན་པའི་སྙིང་པོའི་འགྲེལ་པ།
ཆོས་མངོན་སུམ་དུ་ཐོས་པར་བསྟན་ཏེ།
ཆོས་མངོན་སུམ་དུ་ཐོས་པར་ཟད་ཀྱི། དོན་རྟོག་
པས་ནི་མ་ཡིན་ནོ་ཞེས་བསྟན་ཏོ། །ཐོས་པ་ཞེས་བྱ་བ་ནི་ཉན་ནུས་པའི་རྣ་བའི་དབང་པོའི་
རྣམ་པར་ཤེས་པས་བཟུང་ངོ་། །ཞེས་པའི་ཐ་ཚིག་གོ། །དུས་གཅིག་ན་ཞེས་བྱ་བ་ནི། ལན་
གཅིག་ཐོས་པ་སྟེ། སྔ་གྲོའམ་ཕྱི་གྲོའི་དུས་ནའོ། །
བཅོམ་ལྡན་འདས་ཞེས་པ་ནི། མཐོང་བ་དང་། བསྒོམ་པས་སྤང་བར་བྱ་བའི་ཕྱིར་
ཉོན་མོངས་པ་སྤངས་བའི་ཕྱིར་རོ། །གང་དུ་བཤད་ཅེ་ན། དེའི་ཕྱིར་རྒྱལ་པོའི་ཁབ་ཅེས་
སྨོས་ཏེ། གྲོང་ཁྱེར་གྱི་ཁྱད་པར་ནི་རྒྱལ་པོའི་ཁབ་ཅེས་བྱ་བའི་ཕྱིར་རོ། །གྲོང་ཁྱེར་དེ་ཡང་
ཤིན་ཏུ་རྒྱ་ཆེ་བས། གང་ན་བཞུགས་གཏོལ་མེད་དེ། དེ་བས་ན་བྱ་རྒོད་ཕུང་པོའི་རི་ཞེས་བྱ་
བ་སྨོས་སོ། །རི་དེ་ལྷུན་བྱ་རྒོད་ཀྱི་དབྱིབས་འདྲ་བའི་ཕྱིར་རོ། །ཉོན་མོངས་པ་ཐམས་ཅད་
འཇོམས་པའི་ཕྱིར་དགེ་སློང་ངོ་། །ཕྱིར་རྒོལ་བ་རྣམས་ཀྱིས་མི་ཕྱེད་པའི་ཕྱིར། དགེ་འདུན་
ཏེ། ཆེན་པོ་ནི་རྣམ་གྲངས་དང་ཡོན་ཏན་ཆེ་བའི་ཕྱིར། བདག་ཉིད་བླ་ན་མེད་པའི་བྱང་ཆུབ་དུ་
འགོད་པའི་ཕྱིར་བྱང་ཆུབ་སེམས་དཔའོ། །སེམས་ཅན་ཐམས་ཅད་མི་གནས་པའི་མྱ་ངན་
ལས་འདས་པའི་ས་ལ་འཇོག་པའི་ཕྱིར་སེམས་དཔའ་ཆེན་པོའོ། །
བཞུགས་པ་ནི་སྤྱོད་ལམ་གྱི་བཞུགས་པར་རིག་པར་བྱའོ། །དེ་དག་གིས་ནི་གང་གི་
ཚེ། གང་གི་དུས། གང་དག་ལ་བཤད་པ་བསྟན་ཏེ། གང་གི་ཚེ་ཞེ་ན། དུས་གཅིག་གི་ཚེ་
བཤད་དོ། །གང་གི་བཤད་ན། བཅོམ་ལྡན་འདས་ཀྱིས་ཏེ། དེས་ནི་སྟོན་པ་ཕུན་སུམ་ཚོགས་པ་
བསྟན་ཏེ། གང་དུ་ཞེ་ན། རྒྱལ་པོའི་ཁབ་བྱ་རྒོད་ཕུང་པོའི་རི་ལ་སྟེ། འདིས་ནི་གནས་ཕུན་
སུམ་ཚོགས་པ་བསྟན་ཏོ། གང་དག་ལ་ཞེ་ན། དགེ་སློང་དང་བྱང་ཆུབ་སེམས་དཔའ་རྣམས་
ལ་སྟེ། དེས་ནི་འཁོར་ཕུན་སུམ་ཚོགས་པ་བསྟན་ཏོ། །འདིས་སྙོམས་པར་འཇུག་པ་སྟེ། སྙོམས་
པར་མ་བཞུགས་ན་རྟག་པའི་དངོས་པོ་གསལ་བར་མི་རྟོག་པས། བརྟག་པའི་དངོས་པོ་
m7m

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
གསལ་བར་རྟོགས་པར་བྱ་བའི་ཕྱིར་སྙོམས་པར་འཇུག་པ་སྨོས་སོ། །དེའི་ཚེ་ཞེས་བྱ་བ་ནི་
གང་གི་ཚེ་བཅོམ་ལྡན་འདས་རྒྱལ་པོའི་ཁབ་ན་བཞུགས་པ་དེ་ཉིད་ཀྱི་ཚེ། ཏིང་ངེ་འཛིན་ལ་
སོགས་པ་ལ་སྙོམས་པར་ཞུགས་པ་དང་སྦྱར་རོ། །ཏིང་ངེ་འཛིན་ཅི་སྐད་ཅེས་བྱ་བ་ལ་སྙོམས་
པར་བཞུགས་ཤེ་ན། དེའི་ཕྱིར་ཆོས་ཀྱི་རྣམ་གྲངས་ཟབ་མོ་ཞེས་བྱ་བ་ལ་སྨོས་ཏེ། དེ་ལ་རང་
དང་སྤྱིའི་མཚན་ཉིད་འཛིན་པས་ན་ཆོས་སོ། །
ཆོས་དེ་དག་གི་རྣམ་གྲངས་ནི། ཆོས་ཀྱི་ཕུང་པོ་སྟེ། ཕུང་པོ་ལྔ་དང་། ཁམས་དང་།
སྐྱེ་མཆེད་རྣམས་ལ་བྱའོ། །ཟབ་མོ་ནི་སྐྱེ་བ་དང་འགག་པ་མེད་པ་རང་བཞིན་གྱི་སྟོང་པ་ཉིད་
ཀྱི་དོན་ལ་བྱ་སྟེ། ཏིང་ངེ་འཛིན་ལ་སྙོམས་པར་བཞུགས་ན་ཕུང་པོ་ལ་སོགས་པའི་ཆོས་
རྣམས་སྐྱེ་བ་དང་། འགག་པ་མེད་པར་རྟོགས་པ་མེད་པར་འགྱུར་བས་ན། ཏིང་ངེ་འཛིན་དེའི་
མིང་ནི་ཆོས་ཀྱི་རྣམ་གྲངས་ཟབ་མོ་སྣང་བ་ཞེས་བྱ་བ་སྟེ། སྣང་བ་ཞེས་བྱ་བ་ནི་རྟོགས་པ་ལ་
བྱའོ། །སྙོམས་པར་འཇུག་ཅེས་བྱ་བ་ནི་ཏིང་ངེ་འཛིན་ལ་རྒྱུན་དུ་བཞག་ཅེས་པའི་ཐ་ཚིག་གོ །
འདིས་གླེང་བསླང་བ་བསྟན་པ་སྟེ། གླེང་མ་བསླང་ན་ཚིག་འཆལ་ཅིང་མི་འབྲེལ་བར་འགྱུར་
བས། ཚིག་འབྲེལ་ཞིང་མི་འཆལ་བར་བྱ་བའི་ཕྱིར་གླེང་བསླང་བ་སྨོས་སོ། །ཡང་དེའི་ཚེ་ཞེས་
བྱ་ནི། གང་གི་ཚེ་བཅོམ་ལྡན་འདས་རྒྱལ་པོའི་ཁབ་ཏུ་སྙོམས་པར་བཞུགས་པའི་དུས་དེ་
ཉིད་ཀྱི་ཚེ། འཕགས་པ་སྤྱན་རས་གཟིགས་ཀྱི་དབང་པོས་ཕུང་པོ་ལྔ་རང་བཞིན་གྱིས་སྟོང་
པར་ལྟ་ཞེས་བྱ་བར་སྦྱར་རོ། །
བྱང་ཆུབ་ཅེས་བྱ་བ་ནི། སེམས་ཀྱི་དབྱིངས་དེ་ལ་རང་བཞིན་ཉིད་ཡང་དག་པའི་
མཐའ་ལ་བྱའོ། །དེ་ཐོབ་པར་བྱ་བའི་ཕྱིར་རྩོལ་ཞིང་འབད་པ་ནི་བྱང་ཆུབ་སེམས་དཔའ་འོ། །
སྒྲིབ་པ་གཉིས་རིང་དུ་སྤངས་པས་ན་འཕགས་པའོ། །སྤྱན་རས་གཟིགས་ཞེས་བྱ་བ་ལ།
སྙིང་རྗེ་རྣམ་པ་གསུམ་ལ་མི་དམིགས་པའི་ཚུལ་གྱིས་ཐུགས་རྗེས་སེམས་ཅན་ཐམས་ཅད་
~8~

ཤེས་རབ་ཀྱི་ཕ་རོལ་དུ་ཕྱིན་པའི་སྙིང་པོའི་འགྲེལ་པ།
ལ་གཟིགས་པས་ན་སྤྱད་རས་གཟིགས་སོ། །སེམས་ཅན་གྱི་སྡུག་བསྔལ་བསལ་བ་ལ་རང་
དབང་མཉེས་པས་ན་དབང་པོའོ། །ཤེས་རབ་ཅེས་བྱ་བ་ལ། ཤེས་རབ་ལ་རྣམ་པ་གསུམ་
སྟེ། ལྔ་ཕུང་གི་རྒྱ་མོ་གཅོད་པས་ན་ཤེས་རབ་ཀྱི་རལ་གྲིའོ། །སྡུག་བསྔལ་གྱི་ཕུང་པོ་
འཇོམས་པས་ན་ཤེས་རབ་ཀྱིས་རྡོ་རྗེ་ཞེས་ཀྱང་བྱ། །མ་རིག་པའི་མུན་པ་བསལ་བས་ན་
ཤེས་རབ་ཀྱི་སྒྲོན་མེ་ཞེས་ཀྱང་བྱ་སྟེ། མདོར་ན་རྣམ་པ་ཐམས་ཅད་དུ་མི་རྟོག་པའི་ཤེས་རབ་
ཀྱིས་ཆོས་ཐམས་ཅད་སྟོང་པར་རྟོགས་པ་ལ་ཤེས་རབ་ཅེས་བྱའོ། །
ཤེས་རབ་དེས་ཕ་རོལ་དུ་ཕྱིན་པར་བྱེད་པས་ན། ཕ་རོལ་དུ་ཕྱིན་པའོ། །ཕ་རོལ་དུ་
ཕྱིན་པ་ལ་གསུམ་སྟེ། འཇིག་རྟེན་གྱི་ཕ་རོལ་དུ་ཕྱིན་པ་དང་། འཇིག་རྟེན་ལས་འདས་པའི་ཕ་
རོལ་ཕྱིན་པ་དང་། འཇིག་རྟེན་ལས་འདས་པའི་དོན་དམ་པའི་ཕ་རོལ་དུ་ཕྱིན་པའོ། །དེ་ལ་
འཇིག་རྟེན་གྱི་ཕ་རོལ་དུ་ཕྱིན་པ་ནི། ལམ་རྒྱུད་གསུམ་གྱི་སྡུག་བསྔལ་སྤངས་པའོ། །འཇིག་
རྟེན་ལས་འདས་པའི་ཕ་རོལ་ཕྱིན་པ་ནི། སྐྱེ་འཆི་འཁོར་བའི་སྡུག་བསྔལ་སྤངས་ནས་ཞི་བ་
ཕྱོགས་གཅིག་པའི་མྱ་ངན་ལས་འདས་པ་ཐོབ་པའོ། །འཇིག་རྟེན་ལས་འདས་པའི་དོན་
དམ་པའི་ཕ་རོལ་ཏུ་ཕྱིན་པ་ནི། ཁམས་གསུམ་རྨི་ལམ་དང་འདྲ་བས་མྱ་ངན་ལས་འདས་པ་
ལ་ཡང་འདོད་པ་མེད། སེམས་ཅན་སྒྱུ་མ་དང་འདྲ་བས་སངས་རྒྱས་ཀྱི་འབྲས་བུ་ལ་ཡང་རེ་བ་
་མེད། ཆོས་ཐམས་ཅད་རང་བཞིན་ཀྱིས་མྱ་ངན་ལས་འདས་པས་ན། མི་གནས་པའི་མྱ་ངན་
ལས་འདས་པ་ཐོབ་པས་ན་དོན་དམ་པའི་ཕ་རོལ་དུ་ཕྱིན་པ་ཐོབ་པའོ། །
ཤེས་རབ་ཀྱི་ཕ་རོལ་དུ་ཕྱིན་པ་དེ་ཡང་གང་ཞེ་ན། དེའི་ཕྱིར་ཟབ་མོ་སྤྱོད་པ་ཞེས་བྱ་
བ་སྨོས་ཏེ། ཟབ་མོ་ནི་སྐྱེ་བ་དང་འགག་པ་མེད་པའོ། །སྤྱོད་པ་ནི་དོན་ལ་བྱ་སྟེ། སྐྱེ་བ་དང་
འགག་པ་མེད་པ་ལ་ཤེས་རབ་ཀྱི་ཕ་རོལ་དུ་ཕྱིན་པ་ཞེས་བྱའོ། །རྣམ་པར་རྟོག་པ་ནི་སྐྱེ་བ་
དང་། འགག་པ་མེད་པའི་དོན་ལ་དམིགས་པའོ། །སྐྱེ་བ་དང་འགག་པ་མེད་པའི་དོན་ལ་
mo Im

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
དམིགས་པར་མ་ཟད་ཀྱིས་གཟུགས་ལ་སོགས་པའི་ཕུང་པོ་ལྔ་རྣམས་ལ་ཡང་སྟོང་
ཨང་པར་
བལྟའོ། །དེ་ལ་སྟོང་པ་རྣམ་པ་གཉིས་ཏེ། འདུས་མ་བྱས་ནམ་མཁའ་སྟོང་པ་དང་། དོན་
དམ་པ་ལ་འཕགས་པའི་ཡེ་ཤེས་ཀྱིས་གཟུང་འཛིན་དང་བྲལ་བ་སོ་སོ་རང་རང་གི་རིག་པ་
སྟོང་པ་སྟེ། ཕུང་པོ་ལྔ་པོ་དོན་ལ་གཟུང་འཛིན་དང་བྲལ་བའི་སྟོང་པར་བལྟའོ། །ཞེས་བྱ་
བའི་དོན་ནོ། །ལྟ་བ་རྣམ་པ་གསུམ་སྟེ། སོ་སོ་སྐྱེ་བོ་དང་། མུ་སྟེགས་ཀྱི་ལྟ་བ་དང་། ཉན་
ཐོས་དང་། རང་སངས་རྒྱས་ཀྱི་ལྟ་བ་དང་། བྱང་ཆུབ་སེམས་དཔའ་ སེམས་དཔའ་དང་།
དེ་བཞིན་གཤེགས་པའི་ལྟ་བའོ། །དེ་ལ་སོ་སོ་སྐྱེ་བོ་དང་། མུ་སྟེགས་ཀྱིས་ནི་ཕུང་པོ་ལྔ་ལ་
སྲོག་དང་། བདག་དང་། གང་ཟག་དུ་བལྟ། ཉད་ཐོས་དང་རང་སངས་རྒྱས་ཀྱིས་ནི་ཕུང་པོ་
ལྔ་ལ་ཀུན་འབྱུང་བ་དང་། སྡུག་བསྔལ་བ་ལྟར། བྱང་ཆུབ་སེམས་དཔའ་དང་དེ་བཞིན་
གཤེགས་པས་ནི། ཕུང་པོ་ལྔ་ལ་རང་བཞིན་ཀྱིས་སྟོང་པར་ལྟ་ཞིང་གཟིགས་སོ། །འདི་ནི་
ཤེས་རབ་ལ་འཇུག་པ་སྟེ། འཇུག་པའི་ཐབས་མི་ཤེས་པས་འདྲི་བའི་ཚིག་བསྟན་ཏེ། དེ་ཡང་
གང་ཞེ་ན། དེ་ནས་ཞེས་བྱ་བ་ལ་སོགས་པའོ། །ཅིའི་ཕྱིར་འཕགས་པ་ཤྭ་རིའི་སྲས་པོས་བྱང་
ཆུབ་སེམས་དཔའ་གཞན་ལ་མ་དྲིས་ཀྱི། བྱང་ཆུབ་སེམས་དཔའ་ཀུན་ཏུ་སྤྱན་རས་གཟིགས་
ཀྱི་དབང་པོ་ལ་དྲིས་ཞེ་ན། དེ་ལ་འདི་སྐད་ཅེས་བྱ་སྟེ། ཤེས་རབ་ཀྱི་ཕ་རོལ་ཏུ་ཕྱིན་པ་འདི་
བཤད་པའི་ཚེ་འཁོར་བརྒྱ་སྟོང་གྲངས་མེད་པ་ཚོགས་པའི་ནང་ན། བྱང་ཆུབ་སེམས་དཔའི་
གཙོ་བོ་ཡིན་པས་སངས་རྒྱས་ཀྱི་མཐུས་འཕགས་པ་ཤཱ་རིའི་བུས་བདག་དང་གཞན་གྱི་ཐེ་
ཚོམ་བསལ་བའི་ཕྱིར། དེ་ལ་འོག་ནས་འབྱུང་བའི་དོན་རྣམས་དྲིས་སོ། །
དེ་ནས་ཞེས་བྱ་བ་ནི། གོང་དུ་བཤད་པ་རྣམས་ཀྱི་འོག་ཅེས་བྱ་བའི་དོན་ནོ། །སངས་
རྒྱས་ཀྱི་མཐུས་ཞེས་བྱ་བ་ནི། དམ་པ་རྣམས་ཀྱི་བྱིན་གྱིས་བརླབས་ཞེས་བྱ་བའི་དོན་ནོ། །
ཤཱ་རིའི་བུ་ཞེས་བྱ་བ་ལ་ཡུམ་ཤ་རི་ཀ་ཞེས་བྱ་བའི་མཚན་ལས་གྲངས་ཏེ་བཏགས་པས་ཤཱ་རིའི་
~10~

ཤེས་རབ་ཀྱི་ཕ་རོལ་དུ་ཕྱིན་པའི་སྙིང་པོའི་འགྲེལ་པ།
བུ་ཞེས་བྱའོ། །འདི་སྐད་སྨྲས་སོ་ཞེས་བྱ་བའི་འོག་ནས་འབྱུང་བའི་དོན་རྣམས་དྲིས་སོ་ཞེས་
བྱ་བའི་དོན་ནོ། །གང་ལ་ལ་ཞེས་བྱ་བ་ནི། གང་སུ་ཡང་རུང་ཞེས་བྱ་བའི་ཐ་ཚིག་གོ ། ཤེས་
རབ་ཀྱི་ཕ་རོལ་ཏུ་ཕྱིན་པ་ཞེས་བྱ་བ་ལ། ཤེས་རབ་ནི་གཉིས་ཏེ། ཀུན་རྫོབ་ཅེས་པའི་ཤེས་
རབ་དང༌། དོན་དམ་ཅེས་པའི་ཤེས་རབ་བོ། །དེ་ལ་ཀུན་རྫོབ་ཤེས་པའི་ཤེས་རབ་ནི། ཆོས་
ཐམས་ཅད་སྒྱུ་མ་དང་། སྨིག་རྒྱུ་དང་། རྨི་ལམ་ལྟ་བུར་ཤེས་པའི་ཤེསརབ་བོ། །དོན་དམ་
ཤེས་པའི་ཤེས་རབ་ནི། ཆོས་ཐམས་ཅད་ནམ་མཁའི་ངོ་བོ་བཞིན་དུ་བརྗོད་དུ་མེད་ཅིང་།
བསམ་དུ་མེད་པར་ཤེས་ཏེ། ཤེས་རབ་དེས་མི་གནས་པའི་མྱ་ངན་ལས་འདས་པར་ཕྱིན་
པར་བྱེད་པས་ན། ཤེས་རབ་ཀྱི་ཕ་རོལ་ཏུ་ཕྱིན་པ་ཞེས་བྱ་ཏེ། དོན་དུ་ན་སྐྱེ་བ་དང་འགག་པ་
མེད་པའི་དོན་ཟབ་མོ་ལ་ཤེས་རབ་ཀྱི་ཕ་རོལ་དུ་ཕྱིན་པ་ཞེས་བྱའོ། །སྤྱོད་པ་ནི་གང་ཟག་སྟེ་
བྱང་ཆུབ་སེམས་དཔའོ། །སྤྱད་པ་ནི་ཆོས་དེ་ཤེས་རབ་ཀྱི་ཕ་རོལ་དུ་ཕྱིན་པའོ། །ཅི་ལྟར་
བསླབ་པར་བྱ་ཞེ་ན། ཞེས་བྱ་བ་ནི། མཉན་པ་དང་། བསམ་པ་དང་། བསྒོམ་པའི་སྒོ་ནས་
ཤེས་རབ་ཀྱི་ཕ་རོལ་ཏུ་ཕྱིན་པའི་དོན་ལ་ཅི་ལྟར་འཇུག་པར་བྱ་ཞེས་བྱ་བའི་དོན་ཏོ། །
རྣམ་པ་གཉིས་སུ་ན། སྤྱོད་པ་རྣམ་པ་བཞི་ལ་བསླབ་པར་བྱ་སྟེ། སྤྱོད་པ་རྣམ་པ་བཞི་
ནི། རྣམ་པར་མི་རྟོག་པའི་དོན་དམ་པའི་ཡི་ཤེས་ལ་སྤྱོད་པ་དང་། ཉོན་མོངས་པ་མེད་པས་
བྱང་ཆུབ་ཀྱི་ཕྱོགས་ཀྱི་ཆོས་རྣམ་ལ་སྤྱོད་པ་དང་། ཞེན་པ་མེད་པས་སེམས་ཅན་ཡོངས་སུ་
སྨིན་པ་ལ་སྤྱོད་པ་དང་། ཆགས་པ་མེད་པའི་སངས་རྒྱས་ཀྱི་ཆོས་ཡོངས་སུ་སྨིན་པ་ལ་སྤྱོད་
པའོ། །ཇི་ལྟར་བསླབ་པར་བྱ་ཞེས་བྱ་བ་ནི། སྤྱོད་པ་ཇི་བཞིན་ཇི་བཞིན་སྤྱད་པར་བྱ། །ཞེས་བྱ་
བའི་ཐ་ཚིག་གོ །འདི་ནི་ཤེས་རབ་ཀྱི་མཚན་ཉིད་དེ། མཚན་ཉིད་མི་ཤེས་ན་དོན་ཁོང་དུ་ཆུད་པར་
མི་ནུས་པས། བྱང་ཆུབ་སེམས་དཔའ་སེམས་དཔའ་ཆེན་པོ་ཞེས་བྱ་བ་ལ་སོགས་པ་ལ་གླན་
ཚིག་བསྟན་ཏོ